Diari Oficial de la Generalitat Valenciana


Sumari del DOGV 6205, del 12-02-2010 (2010/674)

Notificació de la sentència dictada en el judici verbal de desnonament per no haver pagat 001570/2009.
------------------------------------------------------------------------------------------------------

### Dades del document

Número de DOGV
:   6205

Data del DOGV
:   12-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/674


Data del document
:   08-01-2010

Organisme emissor
:   Jutjat de Primera Instància Número 4 de València

Tipus de document
:   Edicte

Notificació de la sentència dictada en el judici verbal de desnonament per no haver pagat 001570/2009. [2010/674]  
Assumpte civil 001570/2009   
Part demandant: Fundación Sumsi para Ciegos y Sordomudos.   
Part demandada: José Domingo Delgado Ruiz.   
En el judici a què es fa referència s'ha dictat la sentència que té l'encapçalament i la dispositiva que, literalment, són com segueix:  
«Sentència número 000261/2009   
València, 16 de desembre de 2009  
La magistrada jutgessa Beatriz de la Rubia Comos, del Jutjat de Primera Instància número 4 d'aquesta capital, ha vist aquestes actuacions de judici verbal de desnonament número 001570/2009, promogudes pel procurador Francisco Javier Ucles Muñoz, en nom i representació de Fundación Sumsi para Ciegos y Sordomudos i assistit de la lletrada Eva Izquierdo Zahonero, contra José Domingo Delgado Ruiz, en rebel·lia en aquest procediment.  
Dispositiva  
Estime de forma íntegra la demanda interposada pel procurador Francisco Javier Ucles Muñoz, en nom i representació de la Fundación Sumsi para Ciegos y Sordomudos, contra José Domingo Delgado Ruiz, i declare resolt el contracte d'arrendament subscrit entre ambdues parts en relació amb l'habitatge siti a València, carrer de Domingo Gómez, número 29, escala A, 6é, 27ª per falta de pagament de les rendes i quantitats assimilades que s'hi indiquen, i condemne l'arrendatari José Domingo Delgado Ruiz a sotmetre's a la declaració anterior i a deixar l'immoble ressenyat vacu, lliure i expedit i a disposició de la part actora dins el termini legal; així mateix, estime l'acció de reclamació de rendes formulada de forma conjunta amb aquella i condemne José Domingo Delgado Ruiz a pagar a l'actor la quantitat de 10.543,27 euros, reslutat de sumar a la quantitat que es reclamava en la demanda les rendes i rebuts de llum i aigua dels mesos d'octubre, novembre i desembre de 2009, més les rendes que es produïsquen fins a l'execució de la sentència, i els interessos legals, de conformitat amb l'article 576 de la Llei d'Enjudiciament Civil, fent imposició expressa a la part demandada de les costes processals.  
Notifiqueu aquesta resolució a les parts i feu-los saber que no és ferma, atés que pot ser objecte de recurs en apel·lació. Aquest recurs, del qual coneixerà l'Audiència Provincial, s'haurà de preparar davant aquest jutjat, dins el termini dels cinc dies següents al de la notificació d'aquesta resolució; l'escrit de preparació ha de complir els requisits que assenyalen els articles 457.2 i 449.3 de la Llei 1/2000, d'Enjudiciament Civil, i serà necessària la consignació com a dipòsit de 50 euros en el compte de dipòsits i consignacions d'aquest jutjat, obert en Banesto, número 3184125768892697, requisit sense el qual no s'admetrà el recurs.   
Així mateix, feu saber que, de conformitat amb l'article 449.1 de la Llei d'Enjudiciament Civil, no s'admetrà als demandats el recurs d'apel·lació, extraordinari per infracció processal o cassació, si quan el preparen no manifesten, acreditant-ho per escrit, que ha pagat les rendes vençudes i les que d'acord amb el contracte haja de pagar de bestreta.   
Que el secretari expedisca una testimoniança d'aquesta resolució, perquè s'unisca a les actuacions en què es va dictar, i que es porte l'original al llibre de sentències (de conformitat amb el que estableix l'article 265 de la LOPJ).   
Aquesta és la meua sentència que, jutjant en primera instància, pronuncie mane i firme».   
Atés que es desconeix el domicili o la residència actuals de la part demandada, mitjançant la provisió de 8 de gener de 2010, el jutge, de conformitat amb el que disposen els articles 156.4, 164 i 497.2 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del jutjat i al Diari Oficial de la Comunitat Valenciana per a portar a efecte la diligència de notificació de sentència a José Domingo Delgado Ruiz.  
València, 8 de gener de 2010.- La secretària judicial: M.ª Teresa Esteve Ramos.